**МОДЕЛ УГОВОРА О ЈАВНОЈ НАБАВЦИ**

Закључен дана \_\_\_\_\_\_\_\_ 2021. године у Оџацима, између:

1. **ПУ „ПОЛЕТАРАЦ“ ОЏАЦИ –** са седиштем у Оџацима, ул. Жарка Зрењанина бб коју заступа директор Јелена Селак (у даљем тексту: Наручилац), МБ: 08007578; ПИБ: 101428874; ТР: 840-300661-51 код УТ и

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_, ул.

\_\_\_\_\_\_\_\_\_\_\_\_\_\_\_ бр.\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту:

Добављач), ПИБ \_\_\_\_\_\_\_\_\_\_\_\_\_\_\_\_\_, МБ \_\_\_\_\_\_\_\_\_\_\_\_\_ , ТР \_\_\_\_\_\_\_\_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_\_\_\_\_\_\_ .

Уговорне стране заједнички констатују:

- да је Наручилац у складу са Законом о јавним набавкама отворени поступак јавне набавке– ХРАНА И НАМИРНИЦЕ ЗА ПРИПРЕМАЊЕ ХРАНЕ бр.\_\_\_\_\_\_и закључио оквирни споразум бр. \_\_\_\_\_\_\_са једним понуђачем на период од годину дана;

- да је Добављач доставио понуду бр. ................... од .................... године у поступку јавне набавке, која се налазе у прилогу уговора и његов су саставни део*.*

**ПРЕДМЕТ УГОВОРА**

**Члан 1.**

Предмет уговора је набавка ХРАНЕ И НАМИРНИЦА ЗА ПРИПРЕМАЊЕ ХРАНЕ – партија\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, према спецификацији која се налази у прилогу овог уговора.

**ВРЕДНОСТ УГОВОРА**

**Члан 2.**

Цена из понуде износи............................................ динара без ПДВ-а, односно ........................................... динара са ПДВ-ом.

У цену су урачунати сви трошкови које Добављач има у реализацији уговора: трошкови амбалаже и паковања, утовара, транспорта и истовара на месту предаје добара у магацин Наручиоца.

Укупна вредност уговора је процењена вредност предметне јавне набавке, односно

процењене вредности набавке по партијама.

Предметна набавка по партијама ће се реализовати више или мање од уговорене вредности, а највише до лимита процењене вредности јавне набавке.

Добављач безусловно прихвата да су количине предметних добара из конкурсне документације по партијама одређене на основу оквирних потреба наручиоца, док ће се стваран број реализовати по јединичним ценама које су исказане у Понуди Добављача бр. \_\_\_\_\_\_\_\_\_\_\_, те да сходно томе, током реализације уговора могу одступати у односу на укупну уговорену количину ***(више или мање у*** ***зависности од стварних потреба***).

Укупна вредност уговора по партијама утврдиће се на основу стварно испоручене количине

добара по уговореној јединичној цени, с тим да укупна вредност не сме прећи обезбеђена средства за ове намене утврђене финансијским планом установе, када уговори и престају.

Цене исказане у Понуди Добављача су у динарима, са урачунатим свим зависним трошковима.

Добављач је у приложеној понуди навео малопродајне цене за сваки производ појединачно у

зависности од партије, и исте су загарантоване за све време важења оквирног споразума.

Обавезе плаћања које доспевају по овом уговору у 2020. години, Наручилац ће реализовати по обезбеђивању финансијских средстава усвајањем финансијског плана за 2020. и то највише до износа средстава која ће за ту намену бити одобрена у тој буџетској години.

**ПРОМЕНА УГОВОРЕНЕ ВРЕДНОСТИ**

**Члан 3.**

Цене су фиксне и не могу се мењати за све време важења закљученог уговора.

Изузетно, уговорна цена се може мењати само из објективних разлога, на основу интервенцијенадлежних државних органа у случају већих поремећаја на тржишту (утврђивања цена за поједине производе који су предмет уговора), као и на основу оправданог захтева понуђача – испоручиоца сапоткрепљеним подацима о промени цена (цена без ПДВ-а) и то:

 Цена се може мењати ***само ако у току трајања уговореног периода раст цена на мало за уговорену добра*** према подацима надлежног органа за послове статистике, објављене у „Службеном гласнику РС“ или на званичном сајту (www.stat.gov.rs*)* ***пређе 10% од уговорене цене***, понуђач има право да Наручиоцу поднесе писмени захтев за повећање цене појединачне робе,

 односно да уколико у току трајања уговореног периода **смањење цена на мало за уговорену робу** према подацима надлежног органа за послове статистике, објављене у „Службеном гласнику РС“ **пређе 10% од уговорене цене**, Наручилац има право да понуђачу поднесе писмени захтев засмањење цене појединачне робе.

Цене се могу мењати (повећати/смањити) само за неиспоручену робу, уз сагласност наручиоца/ испоручиоца о чему ће се сачинити Анекс уговора.

Подаци о промени цена обавезно прати важећи ценовник испоручиоца и доказ о промени цена сировина и др. производа на тржишту.

Захтев за промену цена могу поднети и наручилац и испоручилац. Захтев за промену цена садржи назив, односно списак добара за које се тражи промена цена, са понуђеном ценом и новом ценом,датум примене нове цене, кратко образложење разлога повећања односно смањења цена и одговарајуће доказе**.** Захтев за промену цена подноси се најмање 7 (седам) дана пре намераване промене цена.

Приликом разматрања захтева за повећање цена, наручилац задржава право да исти провери на тржишту. У случају већих одступања у погледу цена предметних производа, наручилац задржава право да одбије захтев за повећање цена и раскине уговор.

Уговорне стране су сагласне да, уколико у случају већих поремећаја на тржишту дође до интервенције надлежних органа у смислу утврђивања цена за поједине производе који су предмет ове набавке и сл., изврше корекцију цена из уговора сагласно утврђеним променама односно интервенцијама надлежних органа.

Цене се могу мењати само за неиспоручену робу, уз сагласност наручиоца/понуђача о чему ће се сачинити Анекс уговора.

У случају да уговорне стране не постигну споразум о промени цена, уговор се може раскинути.

Рок за раскид уговора је 30 (тридесет) дана од дана пријема писменог изјашњења друге уговорне стране о неприхватању промене цена, с тим да је Испоручилац у обавези да у наведеном периоду настави са испоруком робе по уговореним јединичним ценама.

**НАЧИН И РОК ПЛАЋАЊА**

**Члан 4.**

Рок плаћања је 45 дана од дана пријема исправног рачуна, а након извршеног пријема добара, на основу уговора о јавној набавци.

Рачун из претходног става се доставља Наручиоцу на адресу: Жарка Зрењанина бб, 25250 Оџаци.

**РОК И МЕСТО ИСПОРУКЕ**

**Члан 6.**

Добављач ће Наручиоцу испоручивати добра из члана 1. овог уговора у складу са његовим потребама у погледу врсте, количине, динамике и места испоруке – сукцесивна испорука.

Добављач се обавезује да ће испоруку вршити у року од \_\_\_\_\_\_\_\_\_\_\_\_\_\_\_\_ (не може бити дужи од 3 (три)дана) од дана пријема поруџбенице, радним данима у термину од 6,00 – 14,00 часова

Место испоруке је франко магацин купца на адреси: Жарка Зрењанина бб Оџаци у присуству овлашћених представника уговорних страна.

Добављач се обевезује да приликом испоруке намерница посебно води рачуна о року испоруке и квалитету испоручених добара и гарантује купцу да ће исти одговарати признатим стандардима за квалитет испорученог добра.

Добављач се обавезује да превоз добара, у одговарајућем паковању, врши транспортним возилом са температурним режимом намењеним за ту врсту добара.

Сваку испоруку мора пратити документација о здравственој исправности производа.

У случају непоштовања динамике испоруке, Добављач се обавезује да за сваки дан закашњења плати Наручиоцу износ од 2 ‰ (промила) од укупне уговорене вредности, с тим да укупан износ уговорне казне не може прећи 5% од укупне уговорене вредности из члана 2. овог уговора.

Изузетно, Добављач може, а из разлога поремећаја на тржишту, извршити замену уговореног добра наведеног у Понуди (други производ/произвођач), уз претходну писмену сагласност Купца.

Због замене уговореног добра, Добављач не може тражити промену уговорене јединичне цене.

**КВАЛИТЕТ**

**Члан 7.**

Гарантни рок је рок који признаје произвођач.

Добављач гарантује да ће добра из члана 2. овог уговора у потпуности одговарати захтевима из предметне конкурсне документације и бити у складу са важећим стандардима за поједине врсте артикала, као са важећим прописима који регулишу здравствену исправност и квалитет намирница.

Квалитативну и квантитативну контролу и пријем добара приликом сваке појединачне испоруке представник Наручиоца ће вршити уз присуство представника Добављача на месту испоруке добара. Контрола ће се вршити органолептичким прегледом, мерењем температуре транспорта (млеко, месо ...), мерењем тежине и контролом количине достављене хране.

Уколико се приликом пријема робе констатује било какав недостатак или је добро лошег квалитета, о истом се сачињава записник, који потписују присутни представници уговорних страна.

Наручилац задражава право да намирнице не прими и врати их продавцу, а Добављач да изврши неопходну замену у најкраћем могућем року и најкасније у року од 24 часа од пријема рекламације.

Неисправне производе Наручилац ће одмах вратити, а за скривене недостатке (које се могу проверити само приликом употребе или коришћења), Наручилац ће приговорити у року од 3 (три) дана од дана када је недостатк откривен. Добављач је дужан да изврши неопходну замену истих у што краћем року зависно од врсте робе.

Наручилац задржава право да раскине уговор, уколико Добављач учестало, више од 3 (три) пута годишње након указивања на неисправност, непоштује одредбе уговора у погледу испоруке намерница, односно хигијенске и здравствене исправности.

Наручилац задржава право да током важења уговора захтева од Добављача додатне анализе или потврде о квалитету понуђених добара, како би се утврдило да ли понуђена добра одговарају важећим прописима о квалитету Републике Србије.

Наручилац ће, такође, у циљу обезбеђивања квалитета и провере испуњености услова о безбедности намирница и сам исте достављати на анализу код овлашћених и референтних установа. У случају неисправности, трошкови анализе падају на терет Добављача, уз обавезу да одмах отклони утврђене недостатке.

Уколико се након утврђених недостатака и писаног обавештења од стране Наручиоца о истом, недостаци понове код неких од наредних испорука, Наручилац има право да захтева од Добављача промену добављача – произвођача те групе намирница, а уколико Добављач то не прихвати Наручилац има право да раскине уговор уз наплату уговорене казне која ће се искористити за набавку хране за период док се нови поступак не спроведе.

*Амбалажа и начин паковања*

Добра морају бити упакована у оригиналној произвођачкој амбалажи, при чему транспортна паковања треба да буду затворена тако да обезбеђују производ од загађења, расипања, квара и других промена.

Амбалажа мора одговарати технолошким захтевима за прехрамбене производе.

На кутијама је обавезна прописана декларација на српском језику. Амбалажа је неповратна**.**

Сва добра морају бити транспортована у одговарајућем – наменском возилу.

Сви трошкови транспорта, прегледа, утовара, истовара, обезбеђивања неопходне и одговарајуће амбалаже и осигурања производа до ускладиштења у магацин Наручиоца, падају на терет Добављача.

**УГОВОРНА КАЗНА**

**Члан 8.**

У случају непоштовања динамике испоруке, Добављач се обавезује да за сваки дан закашњења плати Наручиоцу износ од 2 ‰ (промила) од укупне уговорене вредности, с тим да укупан износ уговорне казне не може прећи 5% од укупне уговорене вредности из члана 2. овог уговора.

**ВИША СИЛА**

**Члан 9.**

Уколико после закључења овог споразума наступе околности више силе, који доведу до ометања или онемогућавања извршења обавеза дефинисаних оквирним споразумом, рокови извршења обавеза се неће продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у оквирном споразуму и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

Страна у уговору погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

**ВАЖЕЊЕ УГОВОРА**

**Члан 10.**

Овај уговор ступа на снагу кад уговор потпишу овлашћена лица уговорних страна и примењује се годину дана од дана потписивања.

**ОСТАЛЕ ОДРЕДБЕ УГОВОРА**

**Члан 11.**

За све што није регулисано овим уговором примењиваће се одредбе оквирног споразума бр. ....................................... од ................................. године, Закона о облигационим односима, као и други прописи који регулишу ову материју.

**Члан 12.**

Уговорне стране су сагласне да сва спорна питања у вези са овим уговором решавају споразумно. Евентуалне спорове који не буду решени споразумно решаваће Привредни суд у Сомбору.

**Члан 13.**

Овај Уговор сачињен је у 4 (четири) истоветна примерка од којих по 2 примерка задржава свака уговорна страна.